*Projekts*

2020.gada Noteikumi Nr.

Rīgā (prot. Nr. .§)

**Grozījumi Ministru kabineta 2018.gada 20.februāra noteikumos Nr.101 “Noteikumi par Sociālo uzņēmumu komisiju”**

*Izdoti saskaņā ar Sociālā uzņēmuma likuma*

*6. panta otro, ceturto un piekto daļu*

1. Izdarīt Ministru kabineta 2018.gada 20.februāra noteikumos Nr.101 “Noteikumi par Sociālo uzņēmumu komisiju” (Latvijas Vēstnesis, 2018, 38.nr.;) šādus grozījumus:

1.1. Izteikt 4.punktu šādā redakcijā:

„4. Komisijas sastāvā ir 8 komisijas locekļi. No tiem četrus komisijas locekļus pilnvaro šo noteikumu 5. punktā minētās tiešās pārvaldes iestādes un četrus izvēlas atklātā konkursā no kandidātiem, ko šajos noteikumos noteiktajā kārtībā izvirzījušas Uzņēmumu reģistra Biedrību un nodibinājumu reģistrā (turpmāk – biedrību un nodibinājumu reģistrs) reģistrētās biedrības un nodibinājumi. Izglītības un zinātnes ministrijas, Kultūras ministrijas un Veselības ministrijas pārstāvis piedalās komisijas darbā uzaicināta speciālista statusā. ”

1.2. Svītrot 5.5.apakšpunktu.;

1.3. Izteikt 8.punktu šādā redakcijā:

“8. Labklājības ministrija ne vēlāk kā četrus mēnešus pirms komisijas pilnvaru termiņa beigām Labklājības ministrijas tīmekļvietnē izsludina konkursu uz komisijas locekļa amatu (turpmāk – konkurss). Konkurss uzskatāms par izsludinātu dienā, kad sludinājums publicēts Labklājības ministrijas tīmekļvietnē.”

1.4. Izteikt 14.punktu šādā redakcijā:

“14. Ja konkursa sludinājumā norādītajā termiņā ir saņemts mazāk par četriem biedrību vai nodibinājumu iesniegumiem, Labklājības ministrija pagarina pieteikšanās termiņu par 10 darbdienām, publicējot informāciju Labklājības ministrijas tīmekļvietnē. Iesniegšanas termiņš var tikt pagarināts vairākkārt līdz dienai, kad Labklājības ministrijā ir saņemti vismaz četri iesniegumi.”

1.5. Aizstāt 18.punktā vārdu “piecām” ar vārdu “četrām”.

1.6. Papildināt 19. punkta pirmo teikumu aiz vārda “notiek” ar vārdiem “Labklājības ministrijā vai attālināti”.

1.7. Izteikt 23.punktu šādā redakcijā:

„23. Komisijas sēdes ir atklātas, un tajās var piedalīties ne vairāk kā divi pārstāvji no katra pretendenta un sociālā uzņēmuma, ar kura darbību saistītie jautājumi tiek izskatīti attiecīgajā sēdē. Uz sēdi uzaicināto pretendentu un sociālo uzņēmumu pārstāvji tajā piedalās tikai attiecīgā jautājuma izskatīšanas laikā. Citas personas var piedalīties sēdē, ja tās vismaz trīs darbdienas pirms sēdes ir pieteikušās Labklājības ministrijā.”

1.8. Izteikt 32. punkta pirmo teikumu šādā redakcijā:

“32. Pirms lēmuma pieņemšanas katrs komisijas loceklis rakstveidā vai mutvārdos izsaka savu viedokli un komisijas priekšsēdētājs apkopo viedokļus, formulē komisijas lēmumu un aicina komisiju par to balsot.”

1.9. Papildināt noteikumus ar 32.1 punktu šādā redakcijā:

„32.1 Ja komisijas lēmuma pieņemšanai ir nepieciešams iegūt papildu informāciju vai veikt papildu darbības, komisijas priekšsēdētājs nosaka termiņu komisijas lēmuma pieņemšanai vai pieņem lēmumu par jautājuma izskatīšanu citā komisijas sēdē.”

2. Šo noteikumu 1.1., 1.2. un 1.5.apakšpunkts stājas spēkā 2021. gada 26. aprīlī.

Ministru prezidents A. K. Kariņš

Labklājības ministre R. Petraviča

E.Heidere 67021511

Elina.Heidere@lm.gov.lv